Sultan Muhammad Jiwa Zainal Adilin I

Sultan Muhammad Jiwa Zainal Adilin ibni Almarhum Sultan Ataullah Muhammad Shah (Jawi:; mangkat 1506) merupakan Sultan Kedah kesembilan. Baginda merupakan putera kepada Sultan Ataullah Muhammad Shah I dan Che Puan Paduka Bonda. Pada 15 Januari 1473, baginda telah dimasyhurkan sebagai Sultan Kedah kesembilan dan bersemayam di Kota Siputeh.

 Kehidupan 
Sultan Muhammad Jiwa Zainal Adilin telah berkahwin dengan Tunku Mariam, yang berpangkat Permaisuri. Baginda berdua dikurniakan dua orang anakanda, iaitu seorang putera bernama Tunku Mahmud dan seorang puteri bernama Tunku Kutam.

 Pemerintahan 
Sultan Muhammad Jiwa Zainal Adilin telah bermuafakat dengan jemaah menteri baginda untuk mengangkat adinda baginda, Tengku Uthman sebagai Raja Temenggung bergelar Tengku Paduka Maharaja Temenggung Anggota Desa.

Pada 5 Jun 1506 bersamaan 13 Muharram 912 Hijrah, baginda telah mangkat akibat kegeringan dan dimakamkan di Kota Siputeh.

 Lihat juga 
 Sultan Kedah
 Sejarah Kedah

Rujukan

Pautan luar
 Salasilah Duli-Duli Yang Maha Mulia Sultan Kedah Darul Aman semenjak tahun 1136M 

Kategori:Kematian 1506
Kategori:Sultan Kedah abad ke-15
Kategori:Sultan Kedah abad ke-16